Bundeskriminalamt (Tyskland)

Bundeskriminalamt (BKA, Forbundskriminalembedet) er det føderale kriminalpolitiet i Tyskland. BKA kan beskrives som Tysklands parallell til det amerikanske FBI. Akkurat som i USA består Tyskland av delstater med sine egne politimyndigheter.

Oppgaver
BKA har som oppgave å koordinere bekjempelsen av forbrytelser i nært samarbeid med delstatenes kriminalpoliti, og å etterforske særlig alvorlige saker, blant annet tilknyttet internasjonal terrorisme. BKA har også til oppgave å beskytte de føderale forfatningsorganene. Videre representerer BKA Tyskland i Interpol som nasjonalt sentralbyrå.

Sete
BKA har hovedsete i Wiesbaden. Ved siden av hovedsetet har BKA også lokaliteter to andre steder i samme by, og dessuten avdelinger i Berlin, Bonn og Meckenheim.

Historie
I 1970-årene fornemmet man et stadig større behov av en organisasjon som kunne virke over hele Vest-Tyskland, idet de enkelte delstatenes politimyndigheter var for isolerte fra hvarandre når forbrytere reiste over delstatsgrensene. BKA, som ble grunnlagt allerede i 1950-årene, ble omorganisert, og ble den nye riksdekkende organisasjonen. Horst Herold ble den som ledet BKAs utvikling, og han var mannen bak det store datasystemet som ble opprettet med register over mistenkte. Dette registeret kom senere til å bli gjenstand for en debatt omkring hvem som stod der og hvorfor.

Blant BKAs mer kjente saker var de mangeårige spaningene og påfølgende arrastasjonene av medlemmer av  Røde armé-fraksjonen. Med hjemmel i den tyske føderalismereformen i 2006 ble BKA overdratt ansvaret for arbeidet mot internasjonal terrorisme i de tilfeller der det foreligger en statsgrenseovergripende fare, eller det ikke er klart hvilken delstat som har ansvaret, eller når et annet land ber om assistanse  (Artikkel 73 I Nr. 9a Grundgesetz). Fra da av har BKA også hatt ansvar for den tyske antiterrordatabasen.

Grader
Polititjenestemenn
 Lønnstrinn Tjenestegrad Tilsvarer i Norge A9  Kriminalkommissar  Politiførstebetjent A10  Kriminaloberkommissar  A11 Kriminalhauptkommissar Politioverbetjent A12 A13 Erster kriminalhauptkommissar   Politistasjonssjef 

Politiembetsmenn
 Lønnstrinn Tjenestegrad Tilsvarer i Norge A13 Kriminalrat  Politifullmektig A14  Kriminaloberrat   Politiadjutant  A15  Kriminaldirektor  Politiinspektør A16Leitender Kriminaldirektor    Visepolitimester B4 Erster Direktor   Politimester B6 Vizepräsident beim Bundeskriminalamt     Assisterende politidirektør B9 Präsident beim Bundeskriminalamt    Politidirektør

 Referanser 

Eksterne lenker
 BKAs websider

Kategori:Tyske føderale myndigheter
Kategori:Tysk politi
Kategori:Kriminalpoliti
Kategori:Byggverk i Wiesbaden